Ronny og Markus har ete seg gjennom vegetarburgar-Oslo.

I to veker har Ronny Brede Aase og Markus Neby frå P3morgen valt vekk kjøtt så ofte som mogleg. Dei to kjøttglade gutane har brukt desse vekene til å bli betre kjend med vegetaralternativ, og no har dei også reist ut for å finne den beste vegetarburgaren hovudstaden har å by på.

Sjå Ronny og Markus si jakt på den beste vegetarburgaren i Oslo øvst i saken!

– Et meg, eg er ein frekk burgar!

P3morgen ville finne dei beste vegetarburgarane i Oslo, og ba om hjelp frå lyttarane. Mange har delt sine tips, og Markus og Ronny har valt åtte ulike hamburgarar som dei smakar på i denne uoffisielle testen. Vegetarburgarane har så fått ein score mellom 1 og 10 på vegetarburgar-barometeret, basert på smaksopplevinga.

Det er ikkje første gong Ronny og Markus er på burgartur, tidlegare i november reiste dei til Rennebu for å teste Nato-burgaren.

Døgnvill: Not today, Dagros

Ein burgar av blomkål, quinoa, linser og brødsmular. Toppa med gulrotchips, avokado med chili og chilimajones.

Dette framstår litt som ein vanleg burgar, men ein kjenner at det ikkje er kjøtt. Brødet er godt, men det som verkeleg gjer susen her er avokadoen og chilimajonesen. Dette er ein ekstremt smakfull burgar.

– Ein verdig start!, seier Ronny Brede Aase.